Lav et referat af nedenstående tekst:

Tekst:
Normalt bruges hallen i Idrætscenter Jammerbugt til blandt andet håndbold og badminton. Lørdag er det dog en mere pelset slags, der har taget plads på trægulvet. Der er nemlig lange ører, våde snuder og små ben i massevis, når Danmarks Kaninavlerforening afholder deres landsudstilling i Fjerritslev. Flere end forventet 1.150 racekaniner er tilmeldt udstillingen. 16-årige Sarah Madsen er én af dem, der har set frem til weekendens konkurrence. Hun har deltaget de sidste tre stævner, og har denne gang taget fem af sine pelsede venner med. - Det er så hyggeligt og nemt at have med at gøre, siger Sarah Madsen. Landsudstillingen afholdes altid i vintermånederne, og det har medført, at udstillingen har været aflyst på grund af coronarestriktioner de seneste to år. Det glæder derfor arrangøren, at så mange kaniner har fundet vej til hallen i Fjerritslev i år. -	Det er over al forventning. Jeg havde ikke turdet håbe på, at der ville komme så mange, siger Torben Christensen, der er landsformand for Danmarks Kaninavlerforening. Konkurrence i kaninhop Der er mulighed for at beundre 51 forskellige kaninracer. Alt lige fra 10 kilos Belgiske Kæmper til 800 grams Dværgharer er samlet på halvgulvet til udstillingen. Men det er ikke kun stillesiddende udstillingskaniner, der skal lokke publikum til Fjerritslev. Der er også garanti for fart og hop, når der afholdes stævne for de mere springlystne kaniner. 150 hopkaniner skal dyste i kaninhop. Det sker på en bane, der minder om en bane til springheste i miniformat. Her skal kaninerne forsøge at springe igennem banen fejlfrit og med den hurtigste tid. Konkurrencen hoppes i gang lørdag formiddag, og afsluttes søndag klokken 14.

Referat:
Weekenden i Fjerritslev er en anelse mere pelset end sædvanlig. 1.150 kaniner er nemlig rykket ind i Idrætscenter Jammerbugt i forbindelse med landsudstilling.